አንድ የማውቃት ሴት ባሏን ቤት ውስጥ የምታስተናግድበት መንገድ በጣም ፊት የመንሳትና የቁጣ ነገር የተቀላቀለበት በመሆኑ ጋብቻዋ ፈርሷል፡፡ በተለይ በቤት ውስጥ ስራ እንዲያግዛት የምትጠይቅበት መንገድ ጠባቂነት የተሞላበት ትዕዛዝ ስለሆነ ጋብቻዋን ንዶታል፡፡ በርግጥ በቤት ውስጥ የሚደረግ ስራና መተጋገዝ ለጋብቻና ለፍቅር ጥሩ ነገር ይፈጥራል፡፡ ትዕዛዝ ሲበዛ ግን የሚያመጣው ችግር ጥላቻን፣ ጭንቀትንና ከዚህ ጋብቻ የምወጣበት መንገድ… ብሎ መፈለግን ይፈጥራል፡፡ በየጊዜው የሚደረግ ትዕዛዝና ቁጥጥር ባልን ወይም ሚስትን አርቴፊሻል ባህሪ እንዲፈጥሩና ከጋብቻው ራሳቸውን በስሜት እንዲያርቁ ያደርጋቸዋል፡፡ አንድን ሰው በጣም ለመቆጣጠር መሞከር ትርፉ ያ ሰው የሚያመልጥበት ቀዳዳ እንዲፈለግ ማድረግ ነው፡፡
